钦定古今图书集成/理学汇编/学行典/第148卷 > 颜繇〈史记作颜无繇〉
## 钦定古今图书集成/理学汇编/学行典/第148卷 > 颜繇〈史记作颜无繇〉

按《家语》七十二弟子解：“颜繇、颜回父，字季路，少孔子
六岁，孔子始教于阙里而受学焉。”

按《史记仲尼弟子列传》：“颜无繇，字路。路者，颜回父，父
子尝各异时事孔子。颜回死，颜路贫，请孔子车以葬。
孔子曰：‘材不材，亦各言其子也。鲤也死，有棺而无椁，
吾不徒行以为之椁，以吾从大夫之后，不可徒行’。”
按《阙里志》：唐开元二十七年，赠颜无繇杞伯。宋真宗
大中祥符元年，封颜子父为曲阜侯。金世宗大定四
年，诏以曲阜侯“七旒七章。”元顺帝元统三年，改曲阜
侯冕服“九旒九章。”明嘉靖九年，令天下学校别立启
圣祠，以颜子父无繇与曾参、伯鱼、孟孙氏配。